Diari Oficial de la Generalitat Valenciana


Sumari del DOGV 4273, del 18-06-2002 (2002/6465)

Informació pública del projecte d'urbanització del programa d'actuació integrada de la unitat d'execució número 7 EO-0, de sòl urbà residencial del Pla General d'Ordenació Urbana de Cheste.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4273

Data del DOGV
:   18-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6465


Organisme emissor
:   Ajuntament de Cheste

Tipus de document
:   Anunci

Informació pública del projecte d'urbanització del programa d'actuació integrada de la unitat d'execució número 2 NB-1, de sòl urbà residencial del Pla General d'Ordenació Urbana de Cheste. [2002/S6465]
  
« Construcciones Fernando Muñoz, SL ha presentat el projecte d'urbanització del programa d'actuació integrada per al desenvolupament de la UE-7 de sòl urbà residencial del Pla General d'Ordenació Urbana de Cheste, de conformitat amb el que establix l'article 53 en relació amb l'article 46 ambdós de la Llei Reguladora de l'Activitat Urbanística, i per mitjà del present anunci s'exposa al públic mitjançant publicació d'un edicte en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, i es comunica de la possibilitat de formular al·legacions per part de les persones afectades.
  
El termini d'exposició pública serà de 20 dies comptadors a partir de la publicació de l'edicte en el Diari Oficial de la Generalitat Valenciana.
  
Independentment del resultat de l'exposició pública del projecte d'urbanització, en cap cas es procedirà a l'aprovació definitiva d'este si no s'introduïxen les modificacions següents:
  
- Pel que fa al gruix i característiques del ferm s'haurà d'adaptar a les previsions del programa.
  
- Encara que els passos de minusvàlids estan assenyalats en els plànols, no apareixen en els amidaments, i per tant, estos s'hauran d'executar segons la normativa aplicable, i s'entendran inclosos en el pressupost total presentat.
  
- Les escomeses que s'hagen de realitzar com a conseqüència de la reparcel·lació no suposaran causa de retaxació de càrregues.
  
- Pel que fa a l'aigua potable s'haurà d'especificar el revestiment de les canonades de polietilè. Les escomeses que s'hagen de realitzar a conseqüència de la reparcel·lació no suposaran causa de retaxació de càrregues. S'haurà de projectar almenys una boca de reg a la zona verda. La xarxa de reg s'haurà de projectar completa, falta centre de mà i l'arqueta.
  
- Pel que fa al mobiliari urbà, el pressupost fixat per al grup de jocs es considera insuficient.
  
- Pel que fa a la xarxa de gas apareix dissenyada en el plànol, però no s'ha especificat en els amidaments, per la qual cosa s'ha d'entendre que l'execució de la instal·lació es troba inclosa en el pressupost total presentat.
  
- Qualsevol benefici que obtinga l'urbanitzador amb la firma dels convenis amb les companyies subministradores de servicis haurà de redundar en benefici dels propietaris i es traduirà, per tant, en una reducció proporcional de les càrregues.
  
- Cap de les anteriors condicions a considerar en el projecte d'urbanització suposarà causa de retaxació de càrregues.»